smcproject/ml-wiki-sentences huggingface dataset:
ഒരു പബ്ലിക് പ്രോസിക്യൂട്ടർ സംസ്ഥാനത്തെ പ്രതിനിധീകരിച്ച് കോടതിയിൽ ക്രിമിനൽ കേസുകൾ വിചാരണ നടത്തുന്നു.
സാധാരണയായി കുറഞ്ഞത് ഏഴ് വർഷത്തെ പ്രാക്ടീസ് ഉള്ള പരിചയസമ്പന്നരായ അഭിഭാഷകരാണ് അവർ, അവരെ സംസ്ഥാന സർക്കാർ ആണ് നിയമിക്കുന്നത്.
സർക്കാർ വക്കീൽ എന്നാണ് പൊതുവെ ഇവർ അറിയപ്പെടുന്നത്.
പബ്ലിക് പ്രോസീക്യൂട്ടർ ഒരു സാധാ അഭിഭാഷകനിൽ നിന്ന് വ്യത്യസ്തമാണ്, കാരണം അവർ ഏതെങ്കിലും പ്രത്യേക വ്യക്തിയുടെ താൽപ്പര്യങ്ങളെ പ്രതിനിധീകരിക്കുന്നില്ല.
അവർ സ്റ്റേറ്റിന്റെ (സർക്കാരിന്റെ) താൽപ്പര്യങ്ങൾ പ്രതിനിധീകരിക്കുന്നു, അതായത് കുറ്റകൃത്യത്തിന്റെ ഇരയെ പ്രതിനിധികരിച്ച് കോടതിയിൽ ഇരക്കുവേണ്ടി കേസ് നടത്തുന്നു.
നിയമം ലംഘിച്ചുവെന്ന് ആരോപിക്കപ്പെടുന്ന ഒരു വ്യക്തിക്കെതിരെ ക്രിമിനൽ വിചാരണയിൽ സർക്കാരിനെ പ്രതിനിധീകരിച്ച്  കോടതിയിൽ കേസ് അവതരിപ്പിക്കുന്നതിന് ഉത്തരവാദിത്തമുള്ള നിയമ കക്ഷിയാണ് പ്രോസിക്യൂഷൻ.
സാധാരണഗതിയിൽ, കുറ്റാരോപിതനായ വ്യക്തിക്കെതിരായ കേസിൽ പ്രോസിക്യൂട്ടർ ഭരണകൂടത്തെ (സർക്കാരിനെയോ) (അഥവാ പോലീസിനെയോ അല്ലെങ്കിൽ അന്വേഷണ ഏജൻസിയേയൊ)  പ്രതിനിധീകരിക്കുന്നു.
ഇരക്കുവേണ്ടി കോടതിയിൽ കേസ് അവതരിപ്പിക്കുക കുറ്റാരോപിതന്റെ  ശിക്ഷയ്ക്കായി വാദിക്കുക ഇരയുടെ (വാദിയുടെ) നീതിക്കുവേണ്ടി നിയമപരമായ കാര്യങ്ങൾ ചെയ്യുക.
പോലീസ്, അന്വേഷണ ഉദ്യോഗസ്ഥന് നിയമപദേശം നൽകുക.
പ്രതിയുടെ ശിക്ഷക്ക് വേണ്ടി പ്രവർത്തിക്കുക.
ഇതുംകൂടി കാണുക വക്കീൽ പ്രോസിക്യൂഷൻ ഡയറക്ടറേറ്റ്, കേരളം
പാവട്ട ആക്സില്ലിപാര ഇംഗ്ലീഷ് വിലാസം https://ml.wikipedia.org/wiki/Pavetta_axillipara ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 ജൂലൈ മുതൽ തുടരുന്നു.
റുബിയേസീ കുടുംബത്തിലെ ഒരു ജനുസ്സായ പാവട്ടയിലെ ഒരു സ്പീഷിസാണ് പാവട്ട ആക്സില്ലിപാര .
ടാൻസാനിയയിലാണ് ഇവ സഹജമായി കാണപ്പെടുന്നത്.
Pavetta axillipara .
പാവക്കഥകളി
പണ്ട് മുതൽ കേരളത്തിലെ പലയിടങ്ങളിലും നടന്നിരുന്ന കലാരൂപമായിരുന്നു പാവ കഥകളി .
പിന്നീട് അന്യം നിന്നതുപോലെയായി.
ആന്ധ്രാപ്രദേശിൽ നിന്നും തമിഴ്‌നാട്‌ വഴി കേരളത്തിൽ നൂറ്റാണ്ടുകൾക്കു മുമ്പ്‌ കുടിയേറിപ്പാർത്ത ആണ്ടിപ്പണ്ടാര കുടുംബങ്ങളിലെ ആളുകളാണ് പരമ്പരാഗതമായി ഇവ അവതരിപ്പിച്ചിരുന്നത്.
ഇപ്പോൾ വളരെ ചുരുക്കം ആളുകൾ മാത്രമാണ് ഈ കലാരൂപം അവതരണത്തിൽ ഉള്ളത്.
കഥകളിയുടെ സമാനമായ ആടയാഭരണങ്ങൾ ഉള്ള പാവകളെ കയ്യിൽ വച്ച് കഥകളി പാട്ടിനു സമാനമായ പാട്ടുകൾ പാടി പാവകളെ ഇളക്കിയാണ് ഇതവതരിപ്പിക്കുന്നത്.
ചെണ്ട , ചേങ്ങില , ഇലത്താളം എന്നിവയും പിന്നണിയിൽ ഉപയോഗിക്കുന്നു.
അവലംബം ↑ http://www.janmabhumidaily.com/news31346%5Bപ്രവർത്തിക്കാത്ത+കണ്ണി%5D
പാവങ്ങൾ പെണ്ണുങ്ങൾ ഇംഗ്ലീഷ് വിലാസം https://ml.wikipedia.org/wiki/Pavangal_Pennungal
എക്സൽ പ്രോഡക്ഷൻസിന്റെ ബാനറിൽ എം. കുഞ്ചാക്കോ നിർമിച്ച മലയാളചലച്ചിത്രമാണ് പവങ്ങൾ പെണ്ണുങ്ങൾ .
1973 സെപ്റ്റംബർ 07-ന് ഈ ചിത്രം പ്രദർശിപ്പിച്ചു തുടങ്ങി.
അഭിനേതാക്കൾ പ്രേം നസീർ അടൂർ ഭാസി കെ.പി. ഉമ്മർ എൻ. ഗോവിന്ദൻകുട്ടി എസ്.പി. പിള്ള ഉഷാകുമാരി വിജയശ്രീ പിന്നണിഗായക്കർ കെ.ജെ. യേശുദാസ് പി. സുശീല പി. ജയചന്ദ്രൻ പി. ലീല പി. മാധുരി അമ്പിളി ഗായക സംഘം അണിയറയിൽ സംവിധാനം - എം കുഞ്ചാക്കോ നിർമ്മാണം - എം കുഞ്ചാക്കോ ബാനർ - എക്സൽ പ്രൊഡക്ഷൻസ് കഥ - ശാരംഗപാണി തിരക്കഥ - ശാരംഗപാണി സംഭാഷണം - ശാരംഗപാണി ഗാനരചന - വയലാർ സംഗീതം - ജി ദേവരാജൻ ഛായാഗ്രഹണം - എൻ എ താര അവലംബം
പാവട്ട ഇംഗ്ലീഷ് വിലാസം https://ml.wikipedia.org/wiki/Pavetta
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് പാവട്ട .
(Pavetta capensis).
300ൽ അധികം സ്പീഷിസുകൾ ഈ വിഭാഗത്തിലുണ്ട്.
ഇവ നിത്യഹരിതമായവയും അല്ലാത്തവയും ഇവയിൽ കാണപ്പെടുന്നു.
ഏഷ്യയിലും ആഫ്രിക്കയിലും ഉഷണമേഖലയിലും ഉഷ്ണമേഖലയോട് അടുത്ത പ്രദേശങ്ങളിലും ഇവ വളരുന്നു.
ഗുണം		:തീക്ഷ്ണം,ലഘു, രൂക്ഷം
വേര്, ഇല ഇനങ്ങൾ Pavetta axillipara Bremek.
Pavetta brachycalyx Hiern Pavetta holstii K.Schum.
Pavetta hongkongensis Bremek.
Pavetta indica L. Pavetta intermedia Bremek Pavetta kupensis S.D.Manning Pavetta lasioclada (K.Krause) Mildbr.
ex Bremek.
Pavetta linearifolia Bremek.
Pavetta lynesii Bridson Pavetta manyanguensis Bridson Pavetta mollissima Hutch.
Dalziel Pavetta monticola Hiern Pavetta muiriana S.D.Manning Pavetta nitidissima Bridson Pavetta rubentifolia S.D.Manning Pavetta sparsipila Bremek.
Pavetta tarennoides S.Moore അവലംബം 1 2 ഔഷധ സസ്യങ്ങൾ-2, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട്
പാവട്ട ബ്രാക്കികാലിക്സ് ഇംഗ്ലീഷ് വിലാസം https://ml.wikipedia.org/wiki/Pavetta_brachycalyx
റുബിയേസീ കുടുംബത്തിലെ ഒരു ജനുസ്സായ പാവട്ടയിലെ ഒരു സ്പീഷിസാണ് പാവട്ട ബ്രാക്കികാലിക്സ് .
ഇവ ആവeസമേഖലയിൽ വംശനാശത്തിന്റെ വക്കിലാണ്.
ഉഷ്ണമേഖലയിലും ഉഷ്ണമേഖലയോട് അടുത്ത പ്രദേശങ്ങളിലും താഴ്ന്ന വനപ്രദേശങ്ങളിൽ ഇവ വളരുന്നു.
ഈർപ്പമുള്ള ഉയർന്ന വനങ്ങളിലും ഉവ കാണപ്പെടുന്നുണ്ട്.
Pavetta brachycalyx .
പാവകളി ഇംഗ്ലീഷ് വിലാസം https://ml.wikipedia.org/wiki/Puppet പാവകളി മദ്യ വിപത്തിനെതിരെയുള്ള പ്രചരണത്തിൽ
പാവകളെ ഉപയോഗിച്ച് കഥാഖ്യാനം ചെയ്യുന്ന സമ്പ്രദായമാണ്‌ പാവകളി .
ഇംഗ്ലീഷ്: Puppetry.
ഒന്നോ അതിലധികമോ കലാകാരൻ‌മാർ പാവകളെ കൈ കൊണ്ട് ചലിപ്പിച്ച് കഥ അവതരിപ്പിക്കുക എന്നതാണ്‌ ഇതിലെ രീതി.
പാവക്കൂത്ത് എന്നും ഇത് അറിയപ്പെടുന്നു.
ലോകത്തിലെ പല രാജ്യങ്ങളിലും പ്രചാരത്തിലുള്ള ഇത് 4000 വർഷങ്ങൾക്കുമുൻപ് ഇന്ത്യയിലാണ് ആരംഭിച്ചതെന്നു കരുതപ്പെടുന്നു.
ലോകത്തിന്റെ പ്രാചീനമായ കലാരൂപമായ പാവകളിയിൽ വ്യത്യസ്ത തരം പാവകളെ ഉപയോഗിക്കുന്നുണ്ട്.
മനുഷ്യകരങ്ങളാൽ നിയന്ത്രിക്കപ്പെടുന്ന നിർജ്ജീവ രൂപങ്ങൾ എന്നാണു  പപ്പറ്റുകളുടെ നിർവചനം.
ജപ്പാനിലെ ബുൺറാകുവും ജാവയിലെ റാഡ് പപ്പറ്റുകളും ആന്ധ്രയിലെ തോലുബൊമ്മലുവുമെല്ലാം ഇതിനുദാഹരണങ്ങളാണ്.
കേരളത്തിലും തോൽപ്പാവക്കൂത്തിന് പ്രചാരമുണ്ട്.
പാവകളിയെ ബന്ധപ്പെടുത്തി അതതു രാജ്യങ്ങളിൽ നിരവധി ഐതിഹ്യങ്ങൾ പ്രചാരത്തിലുണ്ട്.
പാവകളിയുടെ ഉത്ഭവത്തെപ്പറ്റിയുള്ള വിശ്വാസങ്ങളാണ് ആ കഥകൾക്കടിസ്ഥാനം.
പരമ്പരാഗത പാവക്കൂത്തുകാർ അവരുടെ പാവകൾക്ക് പാവനത്വം കല്പിക്കാനായി പുരാണങ്ങളുമായി ബന്ധപ്പെടുത്തി കഥകൾ ഉണ്ടാക്കാറുണ്ട്.
ഇന്ത്യയിൽ രാജസ്ഥാനിലെ ജയ്ഗഢ് കോട്ടയിൽ അവതരിപ്പിക്കപ്പെടുന്ന പാവകളി
ശിവനേയും പാർവതിയേയും ബന്ധപ്പെടുത്തിയുള്ള കഥയാണ് ഇന്ത്യയിൽ പ്രചാരമുള്ളത്.
മരപ്പണിക്കാന്റെ പാവകളെ കണ്ട് ഇഷ്ടപ്പെട്ട പാർ‍വതി അവയ്ക്ക് ജീവൻ  നൽകുകയും നേരമ്പോക്കിനായി അവയെക്കൊണ്ട് നൃത്തമാടിക്കുകയും ചെയ്തുവത്രെ.
കൗതുകം തീർന്നശേഷം പാവകളെ നിർജ്ജീവമാക്കി തിരിച്ചു പോകുകയും ചെയ്തു.
ഇതെല്ലാം ഒളിഞ്ഞിരുന്നു കണ്ട മരപ്പണിക്കാരൻ അവരോട് തന്റെ പാവകൾക്ക് ജീവൻ തിരിച്ചുനൽകണമെന്ന് അഭ്യർത്ഥിച്ചു.
എന്നാൽ സ്വന്തം ബുദ്ധിശക്തികൊണ്ട് അതിനൊരു മാർഗ്ഗം കണ്ടുപിടിക്കാൻ ഉപദേശിച്ച് ശിവ-പാർവതിമാർ തിരിച്ചു പോയി.
മരപ്പണിക്കാരൻ പിന്നെ ആലോചിച്ച് തയ്യാറാക്കിയ ഒരു കലാരൂപമാണത്രെ പാവകളി.
പാവകളി കഴിഞ്ഞാൽ അവയെ പുഴയിലൊഴുക്കുകയോ ദഹിപ്പിക്കുകയോ ചെയ്യുന്നത് പാവകളാണെങ്കിലും അവയുടെ ഭൗതികശരീരം ഇല്ലായ്മ ചെയ്യുന്ന സങ്കല്പത്തിലാണ്‌.
പാവകളി അതി പ്രാചീനകാലം മുതൽക്കേ ഭാരതത്തിൽ പ്രചാരത്തിലുണ്ടായിരുന്നു.
പത്തൊൻപതാം നൂറ്റാണ്ടുകളിൽ പാവകളിക്ക് അപചയം നേരിട്ടുവെങ്കിലും ഇരുപതാം നൂറ്റാണ്ടിന്റെ ഉത്തരാർദ്ധത്തിൽ ഭാരതത്തിലെ പാവകളിക്ക് പുനരുജ്ജീവനം സാധ്യമായി.
ആരോഗ്യകരമായ മാറ്റം ഗതകാല പാരമ്പര്യത്തിന്റെ നേർക്കുള്ള സമീപനത്തിൽ സാധ്യമായി.
ദീർഘകാലം ഭാരതീയ കരകൗശല ബോർഡിന്റെ അദ്ധ്യക്ഷയായിരുന്ന ശ്രീമതി കമലാദേവി ചതോപാധ്യായ പാവകളിയെ പുനർജനിപ്പിക്കുന്നതിൽ നിർണ്ണായകമായ പങ്കു വഹിച്ചിട്ടുണ്ട്.
1952 - ൽ ഉദയ്പ്പൂരിൽ സ്ഥാപിക്കപ്പെട്ട ഭാരതീയ ലോക് കലാമണ്ടൽ എന്ന സ്ഥാപനം പാവകളിയെ വികസിപ്പിക്കുന്നതിൽ സഹായിച്ചു.
ഡൽഹിലെ ഭാരതീയ സംഘം നാടൻ കലകളെ പ്രോത്സാഹിപ്പിച്ച മറ്റൊരു സ്ഥാപനമാണ്‌.
അഹമ്മദാബാദിലെ കലാസംഘടനയായ ദർപ്പണ യുടെ കീഴിലെ പാവകളി സംഘത്തിന്റെ നേതൃത്വം വഹിച്ചിരുന്ന മെഹർ കോണ്ട്ട്രാക്റ്റർ പാവകളിക്കാരുടെ അനിഷേധ്യ നേതാവെന്നാണറിയപ്പെടുന്നത്.
കൽക്കട്ടയിലെ ലിറ്റിൽ പപ്പറ്റ് തിയേറ്റർ, ഡെൽഹിയിലെ ശ്രീറാം കൾചറൽ സെന്ററിലെ സൂത്രധാർ പപ്പറ്റ് തിയേറ്റർ തുടങ്ങിയവ പാവകളിയിൽ പ്രശസ്തമായ പേരുകളാണ്‌.
തരംതിരിവ് വിയറ്റ്നാമിലെ പാവക്കൂത്ത്
പാവകളിയെ പൊതുവെ രണ്ടായി തരം തിരിച്ചുകാണാറുണ്ട്.
പരമ്പരാഗതം, ആധുനികം എന്നിവയാണവ.
ജാവ, ഇന്ത്യ, ജപ്പാൻ എന്നീ പൂർവ്വേഷ്യൻ രാജ്യങ്ങളിൽ പരമ്പരാഗതമായ രീതിയിലുള്ള പാവകളിയാണ്‌ പിന്തുടർന്ന് പോരുന്നത്.
എന്നാൽ ആധിനിക നിർമ്മാണ വസ്തുക്കളുടെ ആധിപത്യവും പുതിയ ശാസ്ത്രശാഖകളുമായിട്ടുള്ള അടുപ്പവും മൂലം പാവകളിക്ക് പുതിയ മാനങ്ങൾ സൃഷ്ടിക്കാൻ കളിക്കാർക്ക് കഴിഞ്ഞിട്ടുണ്ട്.
പടിഞ്ഞാറൻ രാജ്യങ്ങളിലും ജപ്പാനിലും ഇത്തരം പരീക്ഷണങ്ങൾ കൂടുതൽ നടന്നിട്ടുണ്ടത്രെ.
ജിം ഹെൽസൻ രൂപം നൽകിയ മപ്പറ്റ്ഷോ , (മാരിയോനെറ്റ് +പപ്പറ്റ് ഷോ) എന്ന പരിപാടി ഇതിനുദാഹരണമാണ്‌.
നാലു തരം പാവകളികൾ കയ്യുറപ്പാവ (Glove puppet)
മനുഷ്യന്റെ കൈയ്യുകൊണ്ട് ചലിപ്പിക്കുന്നു.
നടുവിരലും ചൂണ്ടുവിരലിലും ഉയർത്തി നിർത്തി മറ്റുവിരലുകൾ കൊണ്ട് ചലിപ്പിക്കുന്നു.
ഇന്ത്യയിൽ, കേരളത്തിലെ പാവക്കഥകളി , ബംഗാളിലെ ബനീർ പുതുൽ , ഒറീസയിലെ സഖീകുന്ധേയി , ഉത്തർപ്രദേശിലെ ഗുലാബോ സിതാബോ എന്നിവയും, ചൈനയിലെ പോരാളിപാവകൾ, ബ്രിട്ടനിലെ പഞ്ച് അന്ദ് ജൂഡി എന്നിവയും ഈ വിഭാഗത്തിൽ പെടുന്നു.
കോല്പാവ (Rod Puppet)
കോലുകളുപയോഗിച്ച് കൈയ്യും ശരീരവും താങ്ങി നിർത്തി കൈകൾ ചലിപ്പിച്ചാണ് ഈ പാവകളി.
കോല്പാവക്ക് പൊതുവേ പൂർണ്ണരൂപം ഉണ്ടാകാറില്ല.
ജപ്പാനിലെ ബ്ൺരാകു ഇത്തരം പാവകളിയാണ്.
ബംഗാളിലെ ഡാംഗേർ പുതുൽനാച്ച് , ഒറീസയിലെ കതി കുന്ധേയി എന്നിവ ഇന്ത്യയിലെ പ്രശസ്ത കൊല്പാവക്കൂത്തുകളാണ്.
നിഴൽപ്പാവ (Shadow puppet),
നേരിട്ട് അരങ്ങിലെത്താതെ തുണികൊണ്ടുള്ള തിരശ്ശീലക്കുപിന്നിൽ വച്ച വെളിച്ചത്തിനു മുമ്പിലായി പാവയെ ചലിപ്പിച്ച് അതിന്റെ നിഴലാട്ടമാണ് നിഴൽപ്പാവക്കൂത്ത്.
പലനിറത്തിലുള്ള നിഴലുകളും ഇതിനുപയോഗിക്കാറുണ്ട്.
പരമ്പരാഗത രീതിയിൽ തോല്പാവകളാണ് ഉപയോഗിക്കുന്നത് എന്നതുകൊണ്ട് തോൽപ്പാവക്കൂത്ത് എന്നും പറയാറുണ്ട്.
കേരളത്തിലെ തോൽപ്പാവക്കൂത്ത് , തമിഴ് നാട്ടിലെ തോലുബൊമ്മലാട്ടം കർണ്ണാടകത്തിലെ തൊഗലുഗൊമ്പയാട്ട , ഒറീസയിലെ രാവൺഛായ എന്നിവ പ്രസിദ്ധ നിഴൽ പാവ രൂപങ്ങളാണ്.
ഇന്തൊനെഷ്യയിലെ വയാങ് കുലിത് വളരെ ശ്രദ്ധേയമായ ഒന്നാണ്.
ചരടുപാവ അഥവാ നൂൽപാവ (String Puppet)
പാവയുടെ ശരീരഭാഗങ്ങൾ നൂലുകൊണ്ട് കെട്ടി ചലിപ്പിക്കുന്നു.
താരതമ്യേന വിഷമം കൂടുതലാണിതിന്.
രാജസ്ഥാനിലെ കട്പുതലി , കർണ്ണാടകത്തിലെ യക്ഷഗാന കൊമ്പയാട്ട , ബംഗാളിലെ തരേർ പുതുൽ , ആസംലെ പുതുൽ നാച്ച , മഹാരാഷ്ട്രയിലെ കലാസൂത്രി ബാഹുല്യ എന്നിവ ഇന്ത്യയിൽ പ്രചാരമുള്ള നൂൽ പാവക്കളികളാണ്.
2004ൽ റിലീസായ   ബ്രിട്ടിഷ് പ്പ്രഞ്ച് സിനിമാ സംരംഭമായ strings എന്ന ബിഗ് ബജറ്റ് സിനിമ പൂർണ്ണമായും നൂല്പാവകളെക്കൊണ്ട് നിർമ്മിച്ചതാണ്.
പുതിയ പരീക്ഷണങ്ങൾ
ആധുനിക പാവനാടകരംഗം വളരെ വിപുലവും ഒട്ടേറെ പരീക്ഷണങ്ങൾ നടക്കുന്നതുമാണ്.
വേദി മുഴുവൻ ഉപയോഗിക്കുന്നതും വിവിധ പാവരൂപങ്ങൾ സമന്വയിപ്പിച്ചും അതിനെ വൈവിധ്യമുള്ളതാക്കുന്നു.
ശരീരത്തിൽ പാവയെ ഉറപ്പിക്കുന്ന ബോഡി പപ്പറ്റ്, മേശമേൽ പാവയെ വക്കുന്ന റ്റേബിൾ റ്റൊപ് പപ്പറ്റ് എന്നിവ ചിൽ പരിക്ഷണങ്ങളാണ്.
ടി വി രംഗത്തും പല തരത്തിൽ ഇവ് ഉപയോഗപ്പെടുത്തുന്നു.
gali gali sim, hand pappet, എന്നീ പ്രൊഗ്രാമുകൾ പാവകളിയുടെ സാദ്ധ്യതകൾ ഉപയോഗപ്പെടുത്തുന്നു.
റബർ പാവകളെ ഉപയോഗിച്ച് വിവിധ നേതാക്കന്മാരുടെ കാരിക്കേച്ചർ അവതരിപ്പിക്കുന്ന എൻ ഡി ടിവിയിലെ ദ് ഗ്രൈറ്റ് ഇന്ത്യൻ തമാശ പാവകളിയിലെ മറ്റൊരു വികാസമാണ്.
വീടുകൾതോറും ചെന്ന് കയ്യുറപ്പാവകളെക്കൊണ്ട് പാവകളി നടത്തി ജീവിച്ചിരുന്നവർ കേരളത്തിലുമുണ്ടായിരുന്നു.
ഇവയുടെ കൈകളിലേക്ക് പാവയുടെ പിൻഭാഗത്തുനിന്ന് പാവകളിക്കാരൻ തന്റെ ഇടതു കൈ കടത്തുന്നു.
അയാളുടെ കൈപ്പത്തി പാവയുടെ വസ്ത്രങ്ങൾ കൊണ്ട് മൂടിയിരിക്കും.
ഒരു കൈ കൊണ്ട് ചലിപ്പിക്കാവുന്ന രീതിയിൽ പാവയുടെ രണ്ടു കൈകളും ചലനസജ്ജമായിരിക്കും.
മറ്റേ കൈ കൊണ്ട് അയാൾ ഒരു ഇലത്താളം വായിക്കുന്നു.
പാവകൾ കഥകളിവേഷങ്ങളായാണ്‌ ചെയ്തുകണ്ടിട്ടുള്ളത്.
പാവകളിക്കാരൻ പാടിയിരുന്നത് കഥകളിപ്പദങ്ങളും.
കഥകളിയിലെ താടി, കത്തി, കരി, സ്ത്രീ വേഷങ്ങളെല്ലാം അയാൾ വെവ്വേറെ ഉണ്ടാക്കി തന്റെ ഭാണ്ഡത്തിൽ കരുതിയിരിക്കും.
പാവകളി അവതരണം
മദ്യത്തിന്റെയും മയക്കുമരുന്നിൻ്റെയും ദൂഷ്യവശങ്ങൾ ജനങ്ങൾക്കിടയിൽ ബോധവൽക്കരണത്തിനായും ഈ കല ഉപയോഗിച്ചു വരുന്നു.
ചിത്രശാല നിഴല്പ്പാവക്കൂത്ത് (ബീജിങ്ങ്) ചൈനയിലെ കോല്പ്പാവകൾ Sanbaso Bunraku Puppet, Tonda Puppet Troupe, Japan ഇന്തോനേഷ്യയിലെ കോല്പ്പാവക്കൂത്ത്-പാവകളിക്കാരനെയുംകാണാം.
വയാങ്ങ് പാവകൾ; റാഡ് പപ്പറ്റുകൾക്കുദാഹരണം.
ഇതും കാണുക തോൽപ്പാവക്കൂത്ത് അവലംബം ↑ Emotions in Motion by E.A. Dugan ↑ KamalaDevi Chathopadhyaya Handicrafts of India.
India ↑ vidya , mathrubhumi paper 25/5/2011 പുറത്തേക്കുള്ള കണ്ണികൾ
പാവക്കുളം മഹാദേവ ക്ഷേത്രം
ദക്ഷിണേന്ത്യയിൽ കേരളത്തിന്റെ വ്യാവസായിക-നീതിന്യായ തലസ്ഥാനമായ കൊച്ചിയിൽ കലൂരിൽ സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് പാവക്കുളം മഹാദേവക്ഷേത്രം.
നടരാജഭാവത്തിലുള്ള ശിവനും പാർവ്വതിയുമാണ് ഈ ക്ഷേത്രത്തിലെ പ്രധാന പ്രതിഷ്ഠകൾ.
കലൂർ ജംക്ഷനിൽ ബസ് സ്റ്റാൻഡിന്റെ സമീപം സ്ഥിതിചെയ്യുന്ന ഈ ക്ഷേത്രം ശിവകുടുംബസാന്നിദ്ധ്യം കൊണ്ട് ശ്രദ്ധേയമാണ്.
ധനുമാസത്തിൽ തിരുവാതിരയോടനുബന്ധിച്ചുള്ള കൊടിയേറ്റുത്സവം , കുംഭമാസത്തിലെ ശിവരാത്രി , മേടമാസത്തിലെ പൗർണ്ണമി പൊങ്കാല എന്നിവയാണ് ഈ ക്ഷേത്രത്തിലെ വിശേഷദിവസങ്ങൾ.
ഉപദേവതകളായി ഗണപതി , ദക്ഷിണാമൂർത്തി , അയ്യപ്പൻ , സുബ്രഹ്മണ്യൻ , ഭദ്രകാളി , സർപ്പദൈവങ്ങൾ , ബ്രഹ്മരക്ഷസ്സ് എന്നിവർ ഈ ക്ഷേത്രത്തിൽ കുടികൊള്ളുന്നു.
വിശ്വ ഹിന്ദു പരിഷത്തിന്റെ കീഴിലാണ് ക്ഷേത്രഭരണം.
ഇന്ന് ക്ഷേത്രമിരിയ്ക്കുന്ന സ്ഥലം വർഷങ്ങൾക്കുമുമ്പ് ഒരു കൊടുംകാടായിരുന്നു.
നിരവധി ആദിവാസികൾ ഇവിടെ താമസിച്ചിരുന്നു.
അവരിലൊരാൾക്കുമുന്നിൽ ഒരിയ്ക്കൽ വെളിവായ സ്വയംഭൂവായ ശിവലിംഗമാണ് ഈ ക്ഷേത്രത്തിലുള്ളതെന്നാണ് വിശ്വാസം.
പുറത്തേക്കുള്ള കണ്ണികൾ http://www.pavakkulam.com/main.php Archived 2012-10-31 at the Wayback Machine .
പാവട്ട ഇന്റർമീഡിയ ഇംഗ്ലീഷ് വിലാസം https://ml.wikipedia.org/wiki/Pavetta_intermedia
റുബിയേസീ കുടുംബത്തിലെ ഒരു ജനുസ്സായ പാവട്ടയിലെ ഒരു സ്പീഷിസാണ് പാവട്ട ഇന്റർമീഡിയ - Pavetta intermedia .
കോങ്കോയിലും ഉഗാണ്ടയിലുമാണ് ഇവ സഹജമായി കാണപ്പെടുന്നത്.
അവലംബം Makerere University Institute of Environment and Natural Resources 1998.
Pavetta intermedia Archived 2007-09-30 at the Wayback Machine .
പാവട്ട കുപെൻസിസ് ഇംഗ്ലീഷ് വിലാസം https://ml.wikipedia.org/wiki/Pavetta_kupensis
റുബിയേസീ കുടുംബത്തിലെ ഒരു ജനുസ്സായ പാവട്ടയിലെ ഒരു സ്പീഷിസാണ് പാവട്ട കുപെൻസിസ് - Pavetta kupensis .
കാമറൂണിലാണ് ഇവ നൈസർഗികമായി കാണപ്പെടുന്നത്.
ഉഷ്ണമേഖലയിലും ഉഷ്ണമേഖലയോടടുത്ത പ്രദേശങ്ങളിലും നനവാർന്ന വനങ്ങളിലാണ് സാധാരണ വളരുന്നത്.
Pavetta kupensis .
ദീപ സാഹി
ഒരു അഭിനേത്രിയും സംവിധായികയും നിർമ്മാതാവുമാണ് ദീപ സാഹി .
1992 ൽ പുറത്തിറങ്ങിയ ഷാരൂഖ് ഖാൻ നായകനായ 'മായ മേംസാബ്' എന്ന ചിത്രത്തിൽ മായ എന്ന കഥാപാത്രത്തെ അവതരിപ്പിച്ചതിലൂടെയാണ് കൂടുതൽ പ്രശസ്തയായത്.
2011-ൽ "തെരേ മേരേ ഫേരെ' എന്ന ചിത്രത്തിലൂടെ സംവിധായികയായി.
ഡെറാഡൂണിൽ ഒരു പട്ടാളകുടുംബത്തിലെ ഇളയ കുട്ടിയായിട്ടാണ്  ദീപ സാഹി ജനിച്ചത്.
മീററ്റിലാണ് വളർന്നത് .
കുടുംബം പിന്നീട് കാനഡയിലേക്ക് മാറിയെങ്കിലും ദീപ ഇന്ത്യയിൽ തന്നെ തുടർന്നു.
ഇന്ദ്രപ്രസ്ഥ കോളേജ് ഫോർ വിമൻസിൽ നിന്ന് വിദ്യാഭ്യാസം നേടി.
തുടർന്ന് ഡൽഹി സ്കൂൾ ഓഫ് എക്കണോമിക്സിൽ നിന്നും സോഷ്യോളജിയിൽ സ്വർണ്ണ മെഡൽ നേടി പാസ്സായി .
പിന്നീട് നാഷണൽ സ്കൂൾ ഓഫ് ഡ്രാമയിൽ സംവിധാനം പഠിക്കുവാൻ ചേർന്നു.
എന്നിരുന്നാലും, അഭിനയത്തിനുള്ള അവസരങ്ങൾ തുടരെ ലഭിച്ചതോടെ  അഭിനയത്തിലേക്ക് മാറാൻ തീരുമാനിച്ചു.
1984-ൽ ഗോവിന്ദ് നിഹലാനി സംവിധാനം ചെയ്ത പാർട്ടി എന്ന ചിത്രത്തിലൂടെയാണ് ചലച്ചിത്രരംഗത്തെ അഭിനയത്തിന് തുടക്കമിട്ടത് .
ആഘാത്, ഹം, ദുശ്മൻ തുടങ്ങി അനേകം മുഖ്യധാരാ ചിത്രങ്ങളിൽ അഭിനയിച്ചുവെങ്കിലും മദാം ബോവറി എന്ന വിഖ്യാതനോവലിനെ ആസ്പദമാക്കി നിർമ്മിച്ച ‘മായാ മേംസാബ്’ എന്ന ചിത്രമാണ് ദീപാ സാഹിക്ക് ഏറെ പ്രശസ്തി നേടിക്കൊടുത്തത്.
നാനാ പടേക്കർ , ഹേമ മാലിനി എന്നിവരെ ഉൾപ്പെടുത്തി ‘നാ നാ കർത്തെ പ്യാർ’ എന്ന ചിത്രം സംവിധാനം ചെയ്തുവെങ്കിലും ആ ചിത്രം സാമ്പത്തികമാന്ദ്യം മൂലം റിലീസ് ആയില്ല.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ദീപ സാഹി
ദീപകം (അലങ്കാരം) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അനേകം കാര്യങ്ങളെ ഒരു ധർമ്മത്തിൽ ചേർത്തുകാണിക്കുന്നതാണ്‌ ദീപകം എന്ന അലങ്കാരം ഉപയോഗിക്കുന്നത്.
ഇപ്രകാരം ചേർക്കുന്നത് ഒരു നാമത്തിലോ , ഒരു കാര്യം / കാരണം എന്നിവയിലോ ഒരു അവസ്ഥയിലോ ഒരു ഫലത്തിലോ ഒരു ക്രിയയിലോ ആകാം.
ലക്ഷണം അനേക മേകധർമ്മത്തിൽ
അന്വയിപ്പത് ദീപകം കാവ്യാലങ്കാരങ്ങൾ
ദീപക് അഹുജ
ദീപക് പ്രഭു അഹുജ ഓട്ടോമോട്ടീവ് മാനുഫാക്ചറിംഗ് വ്യവസായത്തിൽ പ്രവർത്തിക്കുന്ന ഒരു ഫിനാൻഷ്യൽ എക്സിക്യൂട്ടിവ് ആണ്.
ടെസ്ലയുടെ മുൻ സി.എഫ്.ഓ. എന്ന പേരിലാണ് അദ്ദേഹം കൂടുതലും അറിയപ്പെടുന്നത്.
ഇന്ത്യൻ ഇൻസ്റ്റിറ്റ്യൂട്ട്  ഓഫ് ടെക്നോളജി(ബി.എച്.യു), വാരണാസിയിൽ നിന്ന് സെറാമിക് എഞ്ചിനീയറിംഗിൽ ബിരുദം നേടിയ ഇദ്ദേഹം റോബർട്ട്‌ ആർ. മക് കോർമിക് സ്കൂൾ ഓഫ് എഞ്ചിനീയറിംഗ് ആൻഡ്‌ അപ്പ്ളൈഡ് സയൻസ് ഓഫ് നോർത്ത് വെസ്റ്റേൺ യൂണിവേർസിറ്റിയിൽ നിന്ന് ബിരുദാനന്തര ബിരുദവും നേടി.
അഹുജ 1985ലാണ് നോർത്ത് വെസ്റ്റേൺ യൂണിവേർസിറ്റിയിൽ ചേർന്നത്, അവിടെ അദ്ദേഹത്തിൻറെ ക്ലാസ്സ്‌ എടുത്തത് മോറിസ് ഇ.
ഫൈൻ ആയിരുന്നു .
അഹുജ പിറ്റ്സ്ബർഗിന് അടുത്ത് കെന്നാമെറ്റലിൽ ആറ് വർഷം ജോലിയെടുത്തു, കൂടാതെ കാർണേജി മെലൺ യൂണിവേർസിറ്റിയിൽ നിന്ന് എം.ബി.എ. നേടുകയും ചെയ്തു.
ഫോർഡ് മോട്ടോർ കമ്പനിയിൽ ഒരു ജോലി സ്വീകരിക്കാൻ വേണ്ടി അഹുജ 1993ൽ വുഡ്ഹേവൻ, മിഷിഗണിലേക്ക് താമസം മാറി.
ഫോർഡും മസ്ദയും തമ്മിലുള്ള ഒരു ജോയിൻറ് വെൻച്വറായ ഓട്ടോഅലയൻസ് ഇൻറർനാഷണലിൻറെ ചീഫ് ഫിനാൻഷ്യൽ ഓഫീസറായി അദ്ദേഹം സ്ഥാനമേറ്റു.
അഹുജ പിന്നീട് ഫോർഡ് സൌത്ത് ആഫ്രിക്ക സി.എഫ്.ഓ. ആയി മാറി.
പിന്നെ മിഷിഗണിലേക്ക് തിരിച്ചു വന്ന് ഫോർഡിൻറെ ഇന്ധനക്ഷമതയുള്ള ചെറിയ കാറുകളുടെ വികസനപ്രവർത്തനങ്ങൾക്ക് നേതൃത്വം നൽകി.
2008 ജൂൺ 13ന് ടെസ്ല മോട്ടോർസിൻറെ ചീഫ് ഫിനാൻഷ്യൽ ഓഫീസർ എന്ന പദവി അഹുജയ്ക്ക് ലഭിച്ചു.
ഓ.യ്ക്കും പ്രസിഡൻറ് സീവ് ഡ്രോറിക്കും മുന്നിൽ റിപ്പോർട്ട്‌ ചെയ്യുന്ന ജോലിയായിരുന്നു അത് .
2015ൽ അഹുജ ടെസ്ലയിൽ നിന്നും റിട്ടയർ ചെയ്തു, പിന്നെ 2017ൽ ജേസൺ വീലർക്ക് പകരമായി വീണ്ടും ചീഫ് ഫിനാൻഷ്യൽ ഓഫീസറായി സ്ഥാനമേറ്റു .
ജനുവരി 30, 2019ന് ക്വോട്ടർ ഫോർ (Q4)‌ ഏണിംഗ്സ് കോളിൽ 11 വർഷത്തെ സേവനത്തിനു ശേഷമുള്ള റിട്ടയർമെൻറ് പ്രഖ്യാപിച്ചു .
ദീപക് ചോപ്ര ഇംഗ്ലീഷ് വിലാസം https://ml.wikipedia.org/wiki/Deepak_Chopra
ഒരു ഇൻഡോ അമേരിക്കൻ എഴുത്തുകാരനും, ന്യൂ ഏജ് ഗുരുവും, ഡോക്റ്ററുമാണ് ദീപക് ചോപ്ര .
അദ്ദേഹത്തിന്റെ കൃതികൾ 35 ഭാഷകളിലായി ലക്ഷക്കണക്കിന്ന് കോപ്പികൾ വിറ്റഴിയപ്പെട്ടിട്ടുണ്ട്.
ക്വാണ്ടം മെക്കാനിക്സിനെ പറ്റിയും മറ്റുമുള്ള  വ്യാഖ്യാനങ്ങളുടെ പേരിൽ പലപ്പോഴും അദ്ദേഹം ശാസ്ത്രലോകത്തിന്റെ വിമർശനങ്ങൾക്ക് വിധേയമായിട്ടുണ്ട്.
ദീപ മിറിയം ഇംഗ്ലീഷ് വിലാസം https://ml.wikipedia.org/wiki/Deepa_Miriam മിറിയം 2011 ൽ
ദീപ മിറിയം (ജനനം: ഏപ്രിൽ 1981) ദക്ഷിണേന്ത്യൻ സിനിമകളിലെ ഒരു പിന്നണി ഗായികയാണ്.
നാൻ അവനല്ലൈ എന്ന തമിഴ് ചിത്രത്തിലൂടെയായിരുന്ന അവരുടെ അരങ്ങേറ്റം.
സുബ്രഹ്മണ്യപുരം എന്ന തമിഴ് സിനിമയിലെ 'കൺകൾ ഇരന്താൽ' എന്ന ഗാനം ആലപിച്ചതിലൂടെയാണ് ദീപ പ്രശസ്തിയിലേയ്ക്കുയർന്നത്.
ദീപം
1930-ൽ പ്രസിദ്ധീകരണമാരംഭിച്ച ഒരു സചിത്ര മാസികയായിരുന്നൂ ദീപം.
ഇപ്പോൽ ഈ മാസിക പ്രസിദ്ധീകരിക്കുന്നില്ല.
തോമസ് പോളിന്റെ ഉടമസ്ഥതയിൽ ഉണ്ടായിരുന്ന വിദ്യാവിലാസം പ്രസിദ്ധീകരണശാലയിലാണ് ആരംഭിച്ചത്.
കുന്നത്ത് ജനാർദ്ദന മേനോൻ ഇതിന്റെ പത്രാധിപരായിരുന്നിട്ടുണ്ട്.
അവലംബം ↑ സർവവിജ്ഞ്ഞാനകോശം ↑ മലയാള സാഹിത്യ സർവ്വസ്വം, ചെങ്ങാരപ്പള്ളി നാരായണൻ പോറ്റി
ദീപ മേഹ്ത ഇംഗ്ലീഷ് വിലാസം https://ml.wikipedia.org/wiki/Deepa_Mehta
അക്കാദമി അവാർഡിനു വേണ്ടി നാമനിർദ്ദേശം ചെയ്യപ്പട്ടിട്ടുള്ളതും, ജെനീ അവാർഡ് ലഭിച്ചിട്ടുള്ളതുമായ ഒരു ചലച്ചിത്രസംവിധായകയും, തിരക്കഥാകൃത്തുമാണ് ദീപ മേഹ്ത ( ഹിന്ദി : दीपा मेहता) (ജനനം 1 ജനുവരി 1950 അമൃത്സർ, പഞ്ചാബ്, ഇന്ത്യ) ജന്മം കൊണ്ട് ഇന്ത്യക്കാരിയാണെങ്കിലും, ഒരു കനേഡിയൻ ചലച്ചിത്രകാരിയായി അറിയപ്പെട്ട ദീപ മേഹ്തയുടെ ചിത്രങ്ങളിൽ ഭാരതീയരുടേയും, പ്രവാസി ഭാരതീയരുടേയും ജീവിത സാഹചര്യങ്ങളും മറ്റുമാണ് കൂടുതലും പ്രമേയമായിട്ടുള്ളത്.
ഡെഹ്റാഡൂണിലുള്ള വെൽഹാം ഗേൾസ് ഹൈ സ്കൂളിൽ തന്റെ സ്കൂൾ പഠനം പൂർത്തിയാക്കിയ ദീപ ദില്ലി യൂണിവേഴ്സിറ്റിയിൽ നിന്നാണ് ബിരുദം നേടിയത്.
ഇതിനു ശേഷമാണ് 1973-ൽ ഇവർ കാനഡയിലേക്ക് കുടിയേറിയത്.
കുട്ടികളുടെ ചലച്ചിത്രങ്ങൾക്കുവേണ്ടി തിരക്കഥകൾ രചിച്ചുകൊണ്ടാണ് ദീപ തന്റെ ചലച്ചിത്ര ജീവിതം ആരംഭിക്കുന്നത്.
1991-ലാണ് ദീപ തന്റെ ആദ്യചിത്രം സംവിധാനം ചെയ്തത്.
സാം മീ എന്നായിരുന്നു ഈ ചിത്രത്തിന്റെ പേർ.
ഓം പുരി ആയിരുന്നു ഈ ചിത്രത്തിലെ നായകൻ.
ഒരു ഭാരതീയ യുവാവിന്റേയും, ഒരു യഹൂദ പുരുഷന്റെയും ബന്ധത്തിന്റെ കഥയാണ് ഈ ചിത്രം പറഞ്ഞത്.
സംവിധാനം ചെയ്ത ചലച്ചിത്രങ്ങൾ സാം മീ (1991) ഫൈർ (1996) എർത്ത് (1998) ബോളിവുഡ്/ഹോളിവുഡ് (2002) ദി റിപ്പബ്ലിക് ഓഫ് ലവ് (2003) വാട്ടർ (2005) ഹെവൻ ഓൺ എർത്ത് (2008) വാട്സ് കുക്കിംഗ്, സ്റ്റെല്ല?
(2008) (co-director) അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Deepa Mehta MyBindi Interview Archived 2008-06-16 at the Wayback Machine .
"Elements of Enlightenment" Archived 2009-02-05 at the Wayback Machine .
Interview with Deepa Mehta and daughter Devyani Saltzman Interview with Deepa Mehta in Karachi Interview about Water and independent film production in India
ദീപക് ഗൗർ
ഇന്ത്യക്കാരനായ ഒരു തന്മാത്രാ ജീവശാസ്ത്രജ്ഞനും ബയോടെക്നോളജി സ്കൂൾ ജവഹർലാൽ നെഹ്റു സർവകലാശാലയിലെ ഒരു പ്രൊഫസറും ആണ് ദീപക് ഗൗർ (ജനനം 18 സെപ്റ്റംബർ 1972).
പ്ലാസ്മോഡിയം ഫാൽസിപ്പാറത്തെക്കുറിച്ചുള്ള പഠനത്തിന് പേരുകേട്ട ഗൗർ എൻ-ബയോസ് സമ്മാനം നേടിയയാളാണ് .
ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് , 2017 ലെ മെഡിക്കൽ സയൻസിന് നൽകിയ സംഭാവനകൾക്ക് ശാസ്ത്ര- സാങ്കേതികവിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം ഇദ്ദേഹത്തിനു നൽകി.
ദീപക് ഗൗർ 1994 ൽ ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്ന് ഹ്യൂമൺബയോളജിയിൽ ഓണേഴ്സ് ബിരുദം നേടി.
1996 ൽ ലഭിച്ച ബയോടെക്നോളജിയിൽ ബിരുദാനന്തര ബിരുദത്തിനായി എയിംസിൽ തുടർന്നു.
നാഷണൽ ഇൻസ്റ്റിറ്റ്യൂട്ട് ഓഫ് ഇമ്മ്യൂണോളജിയിൽ ഡോക്ടറൽ പഠനം നടത്തിയ അദ്ദേഹം 2001 ൽ പിഎച്ച്ഡി നേടിയ ശേഷം ജവഹർലാൽ നെഹ്രു സർവകലാശാലയിൽ ഒരു വിസിറ്റിംഗ് ഫെലോ ആയി പോസ്റ്റ്-ഡോക്ടറൽ ജോലിയിൽ ചേർന്നു.
2006 ൽ യുഎസ് സർക്കാർ വാഗ്ദാനം ചെയ്ത മുഴുവൻ സമയ തത്തുല്യമായ പദവിയിൽ യുഎസിലേക്ക് പോയ അദ്ദേഹം 2009 വരെ ബയോടെക്നോളജി വകുപ്പിന്റെ രാമലിംഗസ്വാമി ഫെലോഷിപ്പ് സ്വീകരിക്കുന്നതുവരെ അവിടെ തുടർന്നു.
ന്യൂ ഡെൽഹിയിലെ ഇന്റർനാഷണൽ സെന്റർ ഫോർ ജനിറ്റിക് എഞ്ചിനീയറിംഗ് ആൻഡ് ബയോടെക്നോളജി (ഐസിജിഇബി) യുടെ മലേറിയ ഗ്രൂപ്പിൽ ചേരാൻ ആ വർഷം ഇന്ത്യയിലേക്ക് മടങ്ങാൻ ഇത് അദ്ദേഹത്തെ പ്രാപ്തനാക്കി.
അഞ്ചുവർഷത്തിനുശേഷം അദ്ദേഹം ഒരു പൂർണ്ണ പ്രൊഫസറായി ജവഹർലാൽ നെഹ്റു സർവകലാശാലയിൽ ജോലിയിൽ പ്രവേശിച്ചു.
സർവകലാശാലയിലെ ബയോടെക്നോളജി സ്കൂളിൽ 2014 മുതൽ മലേറിയയും ആന്റ് വാക്സിൻ റിസർച്ച് ലബോറട്ടറിയുടെ തലവനായി തുടരുന്നു.
കരിയർ പ്ലാസ്മോഡിയം - ജീവിതചക്രം
ഗൗറിന്റെ ഗവേഷണത്തിന്റെ പ്രധാന ആകർഷണം മലേറിയ പരാന്നഭോജികളുടെ തന്മാത്രാ ജീവശാസ്ത്രമാണ്.
മലേറിയയ്ക്ക് കാരണമാകുന്ന പരാന്നഭോജിയായ പ്ലാസ്മോഡിയം ഫാൽസിപ്പാറത്തിനെ സഹായിക്കുന്ന എറിത്രോസൈറ്റ് ഇന്വേഷനെ കണ്ടെത്താൻ അദ്ദേഹം സഹായിച്ചു.
അദ്ദേഹം ഒരു മൾട്ടി പ്രോട്ടീൻ അഡീഷൻ കോംപ്ലക്സ് കണ്ടെത്തി.
ഈ കണ്ടെത്തലിന് സ്ട്രെയിൻ-ട്രാൻസെൻഡിംഗ് പരാന്നം ന്യൂട്രലൈസേഷൻ ആന്റിബോഡികൾ വികസിപ്പിച്ചുകൊണ്ട് ഹോസ്റ്റിന്റെ ചുവന്ന രക്താണുക്കളിലേക്ക് തുളച്ചുകയറാൻ പരാന്നഭോജിയെ സഹായിക്കുന്ന ആന്റിജനെ തടയുന്ന പരാന്നഭോജികൾക്കെതിരായ ഒരു വാക്സിൻ വികസിപ്പിക്കുന്നതിനും സഹായിച്ചു.
ഇത് പിന്നീട് നാഷണൽ അക്കാദമി ഓഫ് സയൻസസ് ജേണലിന്റെ പ്രൊസീഡിംഗ്സ് പ്രസിദ്ധീകരിച്ചു.
എൻ-ബയോസ്, ശാന്തി സ്വരൂപ് ഭട്നഗർ പുരസ്കാര ജേതാവായ സുമൻ കുമാർ ധാർ എന്നിവരുമായുള്ള അദ്ദേഹത്തിന്റെ ഗവേഷണ ബന്ധം 20-ആം നൂറ്റാണ്ടിൽ ഉപയോഗത്തിലുള്ള അക്രീഫ്ലേവിൻ എന്ന പരാന്നഭോജികളായ മരുന്നിനെ പ്ലാസ്മോഡിയം ഫാൽസിപ്പാറത്തിനെതിരെ ഫലപ്രദമാണെന്ന് തിരിച്ചറിയുന്നതിൽ വിജയിച്ചു ഈകണ്ടെത്തലിന് അവർക്ക് പേറ്റന്റ് ലഭിച്ചു.
ബയോടെക്നോളജി വകുപ്പിന്റെ ധനസഹായത്തോടെ പ്രവർത്തിക്കുന്ന മരുന്നിന്റെ നാനോ ഫോർമുലേഷൻ വികസിപ്പിക്കുന്നതിൽ ഈ സംഘം ഇപ്പോൾ ഏർപ്പെട്ടിരിക്കുന്നു.
അദ്ദേഹത്തിന്റെ പഠനങ്ങൾ നിരവധി ലേഖനങ്ങളിലൂടെ രേഖപ്പെടുത്തിയിട്ടുണ്ട്, കൂടാതെ ശാസ്ത്രീയ ലേഖനങ്ങളുടെ ഓൺലൈൻ ലേഖന ശേഖരമായ റിസർച്ച് ഗേറ്റ് അവയിൽ 40 എണ്ണം പട്ടികപ്പെടുത്തിയിട്ടുണ്ട്.
[കുറിപ്പ് 2] നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത്, സ്വിസ് ട്രോപ്പിക്കൽ ആൻഡ് പബ്ലിക് ഹെൽത്ത് ഇൻസ്റ്റിറ്റ്യൂട്ട്, ബാഴ്സലോണ ഇൻസ്റ്റിറ്റ്യൂട്ട് ഫോർ ഗ്ലോബൽ ഹെൽത്ത് തുടങ്ങിയ സ്ഥാപനങ്ങളുമായി അദ്ദേഹം അടുത്ത ഗവേഷണ ബന്ധം പുലർത്തുന്നു.
കൂടാതെ അദ്ദേഹത്തെ ക്ഷണിക്കപ്പെട്ട പ്രസംഗങ്ങളിൽ ന്യൂ ഡെൽഹിയിൽ നടന്ന സൊസൈറ്റി ഓഫ് ബയോളജിക്കൽ കെമിസ്റ്റുകളുടെ 86-ാമത് കോൺഫറൻസും ഉൾപ്പെടുന്നു.
2015 ൽ ഗൗർ യുണൈറ്റഡ് സ്റ്റേറ്റ്സ് ഏജൻസി ഫോർ ഇന്റർനാഷണൽ ഡവലപ്മെന്റിന്റെ (യു‌എസ്‌ഐഐഡി) കൺസൾട്ടന്റായി സേവനമനുഷ്ഠിച്ചു.
കൂടാതെ സംഘടനയുടെ മലേറിയ വാക്സിൻ ഡെവലപ്‌മെന്റ് പ്രോഗ്രാമിലെ (എംവിഡിപി) അംഗമായിരുന്നു.
അദ്ദേഹം ബയോടെക്നോളജി റീജിയണൽ സെന്റർ ഓഫ് യുനെസ്കോയുടെ ഒരു പ്രത്യേക ക്ഷണിതാവിനെപ്പോലെ യുനെസ്കോയുടെ പ്രോഗ്രാം ഉപദേശക കമ്മിറ്റി അംഗവുമാണ്.
2014 ൽ റോഡ്‌സ് സ്‌കോളർഷിപ്പിനായുള്ള പ്രാഥമിക അഭിമുഖ സമിതിയിൽ ഇരുന്ന അദ്ദേഹം അവസാന റൗണ്ട് സ്ഥാനാർത്ഥികളെ തിരഞ്ഞെടുക്കുന്നതിൽ പങ്കാളിയായിരുന്നു.
ജവഹർലാൽ നെഹ്‌റു സർവകലാശാലയിലെ റിസർച്ച് അസോസിയേറ്റുകളെ തിരഞ്ഞെടുക്കുന്നതിലും അദ്ദേഹം പങ്കാളിയാണ്.
1995 ൽ അന്ന യൂണിവേഴ്സിറ്റിയിലെ ദേശീയ സിമ്പോസിയത്തിൽ ബയോടെക്ലെൻസിലെ മികച്ച പേപ്പറിനുള്ള ഒന്നാം സമ്മാനം നേടിയ ഗൗർ, ഗവേഷണ മികവിനുള്ള ഫെലോസ് അവാർഡും നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിന്റെ പെർഫോമൻസ് അവാർഡും മൂന്ന് തവണ വീതം നേടി, 2005 മുതൽ 2007 വരെ ആദ്യത്തേതും മറ്റൊന്ന്, 2006 മുതൽ 2008 വരെ.
2011 ൽ നാഷണൽ അക്കാദമി ഓഫ് വെക്ടർ ബോൺ ഡിസീസസ് മോളിക്യുലർ ബയോളജിക്ക് മികച്ച ശാസ്ത്രജ്ഞനുള്ള പുരസ്കാരം നേടി.
ഏറ്റവും ഉയർന്ന രണ്ട് ഇന്ത്യൻ സയൻസ് അവാർഡുകൾ അദ്ദേഹത്തിന് ലഭിച്ചു; 2014 ലെ ബയോടെക്നോളജി വകുപ്പിന്റെ ദേശീയ ബയോസയൻസ് അവാർഡ് തുടർന്ന് 2017 ലെ ശാസ്ത്ര-വ്യാവസായിക ഗവേഷണ കൗൺസിലിന്റെ ശാന്തി സ്വരൂപ് ഭട്നഗർ സമ്മാനം
അദ്ദേഹത്തിനു ലഭിച്ച ഗവേഷണ ഫെലോഷിപ്പുകളിൽ ജൂനിയർ സയന്റിഫിക് ആൻഡ് ഇൻഡസ്ട്രിയൽ റിസർച്ച് കൗൺസിൽ സീനിയർ റിസർച്ച് ഫെലോഷിപ്പും (1996-2001) ഉൾപ്പെട്ടിട്ടുണ്ട് ഫൊഗാർട്ടി ഇന്റർനാഷണൽ സെന്റർ (2001-06), ബയോടെക്നോളജി വകുപ്പ് (2009) എന്ന രാമലിംഗസ്വാമി ഫെലോഷിപ് 2012 ലെ ഗ്രാൻഡ് ചലഞ്ചസ് കാനഡയുടെ ആഗോള ആരോഗ്യ ഗ്രാന്റിലെ റൈസിംഗ് സ്റ്റാർസ്.
2015 ൽ ഗുഹ റിസർച്ച് കോൺഫറൻസിൽ ഫെലോ ആയി തിരഞ്ഞെടുക്കപ്പെട്ട അദ്ദേഹത്തിന് ജവഹർലാൽ നെഹ്‌റു സർവകലാശാലയിലെ മോളിക്യുലർ പാരാസിറ്റോളജി ഗ്രൂപ്പിലെ അംഗമായി 2016 ൽ ഇന്ത്യയുടെ രാഷ്ട്രപതിയുടെ ഗവേഷണത്തിനുള്ള സന്ദർശക അവാർഡ് ലഭിച്ചു.
തിരഞ്ഞെടുത്ത ഗ്രന്ഥസൂചിക {{ cite journal }} :  CS1 maint: unflagged free DOI ( link ) ഇതും കാണുക വിരന്ദർ സിംഗ് ച u ഹാൻ അനോഫെലിസ് കുറിപ്പുകൾ
അവലംബം കൂടുതൽ വായനയ്ക്ക് പുറത്തേക്കുള്ള കണ്ണികൾ
ദീപക് ടി. നായർ
ഇന്ത്യക്കാരനായ ഒരു സ്ട്രക്ചറൽ ബയോളജിസ്റ്റും റീജിയണൽ സെന്റർ ഫോർ ബയോടെക്നോളജിയിലെ ശാസ്ത്രജ്ഞനുമാണ് ദീപക് തങ്കപ്പൻ നായർ (ജനനം: 25 ഒക്ടോബർ 1973).
ഡി‌എൻ‌എ, ആർ‌എൻ‌എ പോളിമറേസ് എന്നിവയെക്കുറിച്ചുള്ള പഠനത്തിന് അദ്ദേഹം പ്രശസ്തനാണ്.
സയൻസ് ആന്റ് എഞ്ചിനീയറിംഗ് റിസർച്ച് ബോർഡിന്റെ (2008–2013) രാമാനുജൻ ഫെലോയും കരിയർ ഡവലപ്മെന്റിനായുള്ള ദേശീയ ബയോ സയൻസ് അവാർഡും (ബയോടെക്നോളജി വകുപ്പ്) നേടി.
സയന്റിഫിക് ആൻഡ് ഇൻഡസ്ട്രിയൽ റിസർച്ച് കൗൺസിൽ , ഇന്ത്യയിലെ പരമോന്നത ശാസ്ത്ര അവാർഡുകളിൽ ഒന്നായ സയൻസ് ആൻഡ് ടെക്നോളജി ശാന്തി സ്വരൂപ് ഭട്നാഗർ പുരസ്കാരം 2017 ൽ ജീവശാസ്ത്രത്തിലെ സംഭാവനകൾക്കായി അദ്ദേഹത്തിനു ലഭിച്ചു.
ദീപക്കിന്റെ മാതാപിതാക്കൾ കേരളത്തിൽ നിന്നുള്ളവരാണ്.
1973 ഒക്ടോബർ 25 ന് പടിഞ്ഞാറൻ സംസ്ഥാനമായ മഹാരാഷ്ട്രയിലെ പൂനെയിൽ ജനിച്ചു.
ദീപക് നായർ ജയ് ഹിന്ദ് ഹൈസ്കൂളിലും (പിംപ്രി) സ്കൂളിലും പിന്നീട് സെന്റ്.
വിൻസെന്റ്സ് ജൂനിയർ കോളേജ് (പൂനെ).
ഫെർഗൂസൺ കോളേജിൽ നിന്ന് കെമിസ്ട്രിയിൽ ബിഎസ്‌സി ബിരുദം നേടിയ അദ്ദേഹം (1994) സാവിത്രിബായ് ഫൂലെ പൂനെ സർവകലാശാലയിൽ (1996) ബയോടെക്നോളജിയിൽ ബിരുദാനന്തര ബിരുദം നേടി.
തുടർന്ന്, 2001 ൽ ഘടനാപരമായ രോഗപ്രതിരോധശാസ്ത്രത്തിൽ പിഎച്ച്ഡി നേടുന്നതിനായി ഇന്ത്യയിലെ നാഷണൽ ഇൻസ്റ്റിറ്റ്യൂട്ട് ഓഫ് ഇമ്മ്യൂണോളജിയിൽ ഡോക്ടറൽ പഠനത്തിനായി ചേർന്നു.
പിഎച്ച്ഡിക്ക് വേണ്ടി ദിനകർ മഷ്നു സലുങ്കെയുടെ മേൽനോട്ടത്തിൽ പ്രവർത്തിച്ചു.